เป็นต่อ Uncensored Pool Party พี่ไม่ลืม
รายชื่อตอน

| # | วันออกอากาศ | รับเชิญ | เนื้อหา |
| --- | --- | --- | --- |
| 0 | 1 พฤศจิกายน 2560 | - |  Behind the scene เป็นตอนที่นำเสนอเบื้องหลังการถ่ายทำ แนะนำนักแสดงและผู้กำกับ |
| 1 | 8 พฤศจิกายน 2560 | - |  เสี่ยพล มาเฟียรายใหญ่จะมาซื้อโฆษณาที่ BKL เป็นต่อ พี่ยม พี่อู๊ดและวอก มาดื่มเหล้ากับคุณพลที่บางบาร์ ทั้งสี่คนคุยถูกคอกันมาก เสี่ยพลเลยชวนแก๊งเป็นต่อ ไปปาร์ตี้สระว่ายน้ำที่บ้านของตน แก๊งเป็นต่อพบกับพลอง ลูกชายเสี่ยพลที่ปาร์ตี้ด้วยกัน เป็นต่อเจอแพรว จึงชอบ แก๊งเป็นต่อไปปาร์ตี้ที่ห้องนอนของแพรวในบ้านเสี่ยพล และดื่มหนักมาก วันต่อมาทั้งสี่คนนอนแก้ผ้าอยู่ที่ห้องของแพรวและแพรวก็หลับและแก้ผ้าอยู่ด้วย ทั้งสี่คนเห็นภาพของแพรวกอดกับเสี่ยพลและสงสัยเรื่องที่เกิดขึ้นเมื่อวาน |
| 2 | 15 พฤศจิกายน 2560 | โสรยา ศรีมิตร (พี่ลูกน้ำ) |  หลังทั้งสี่คนตื่นขึ้นมาและเห็นสภาพของตัวเองในแบบแก้ผ้านอนอยู่กับคุณแพรว และเห็นภาพของแพรวกอดกับเสี่ยพล จึงพยายามนึกเรื่องที่เกิดขึ้นเมื่อคืนให้ออก เสี่ยพลที่ลงมาเห็นพวกเป็นต่อกำลังจะกลับเลยเข้ามาพาไปนั่งทานข้าวด้วยกันพร้อมชวนปาร์ตี้กันต่ออีกคืน แต่ไม่ทันไรคุณแพรวพลอยก็เดินมาทักบอกว่าทำไม่ปลุกด้วย ทำให้เสี่ยพลและพลองโกรธมากที่พวกเป็นต่อเผลอไปมีอะไรกับลูกสาวของตน แต่เพราะพวกเป็นต่อจำอะไรไม่ได้ เสี่ยพลเลยเปิดกล้องวงจรปิดในห้องแพรวให้ดู ทั้งสี่คนเลยได้รู้ว่าเมื่อคืนพวกเขาถูกมอมยา พี่อู๊ด วอก และพี่ยม เห็นภาพหลอนจนเสียสติ มีเพียงแค่เป็นต่อที่ตกเป็นผู้ต้องสงสัยเพราะภาพที่เป็นต่อเห็นคือพี่ทิพย์ |
| 3 | 22 พฤศจิกายน 2560 | - |  หลังดูกล้องวงจรปิด พลองคิดจะยิงเพื่อจบชีวิตเป็นต่อ แพรวเลยเข้ามาห้ามไม่ให้พลองทำแบบนั้น เสี่ยพลเลยบอกกับเป็นต่อว่าจะไว้ชีวิตแต่ต้องแลกกับการแต่งงานกับแพรวเพื่อแสดงความรับผิดชอบ เป็นต่อเลยตอบตกลงโดยยังไม่ทันได้คิดอะไร ในขณะที่พวกเป็นต่อกำลังจะกลับบ้าน พลองเข้ามาบอกว่าให้อยู่ต่ออีกคืนเพราะเสี่ยพลสั่งมา ในเย็นวันนั้นเสี่ยพลได้นัดให้พวกเป็นต่อมาร่วมโต๊ะทานข้าวเย็นกัน และได้เผยข่าวดีว่าได้ไปดูฤกษ์แต่งงานมาแล้ว ก่อนปาร์ตี้พวกเป็นต่อได้มีโอกาสนั่งดื่มกับเสี่ยพล เสี่ยพลเลยบอกว่าดีใจที่ได้เป็นต่อมาดูแลแพรว เพราะตนเป็นห่วงแพรวและแพรวเลือกแล้วว่าจะรักเป็นต่ออีกทั้งบ้านของตนกำลังมีปัญหา สิ้นเสียงเสี่ยพลก็ชนแก้วดื่มไวน์แล้วเกิดหัวใจวายและเสียชีวิต |
| 4 | 29 พฤศจิกายน 2560 | - |  เป็นต่อตกใจมากกับภาพที่เกิดขึ้นตรงหน้าและรีบไปช่วยชีวิตเสี่ยพลทันที ทันใดนั้นเองเสี่ยพลเกิดน้ำลายฟูมปาก เป็นต่อจึงรู้ทันทีว่าเสี่ยพลโดนวางยาและพวกตัวเองถูกใช้เป็นแพะเพื่อให้รับผิดแทน พวกเป็นต่อจึงรีบหาวิธีหนีออกจากบ้านให้เร็วที่สุดเพื่อไม่ให้เป็นไปตามเกมที่วางไว้ แต่กลับเสียที่ถูกบอดี้การ์ดกันไว้ว่าไม่ให้กลับจนกว่าจะได้รับอนุญาตจากเสี่ยพล เป็นต่อจึงออกอุบายให้พาศพเสี่ยพลไปลงบันทึกประจำวันที่โรงพักเพื่อแสดงความบริสุทธิ์ใจ ก่อนนำศพไปไว้ที่โรงพยาบาล ระหว่างทางพวกเป็นต่อก็เจอด่านตรวจ แต่พอเล่าให้ฟังทั้งหมด สายตรวจกลับทำร้ายพวกเป็นต่อให้สลบแล้วพากลับบ้าน |
| 5 | 6 ธันวาคม 2560 | - |  พวกเป็นต่อถูกลูกน้องของพลองลอบทำร้ายแล้วพากลับบ้าน พลองตั้งใจจะให้เป็นต่อรับสารภาพว่าฆ่าเสี่ยพลแต่เพราะเป็นต่อไม่ยอมรับ พวกเป็นต่อจึงถูกพลองพาไปทรมาณเพื่อบีบให้สารภาพ ระหว่างนั้นแพรวเดินไปได้ยินเสียงคนใช้ในบ้านที่กำลังร้องไห้ขอขมาศพเสี่ยพล แพรวจึงบีบบังคับให้สาวใช้คนนั้นสารภาพว่าใครเป็นคนจ้างมา พอแพรวรู้เรื่องแพรวจึงทำทีโกรธพวกเป็นต่อและลงไปไล่การ์ดที่กำลังเฝ้าเป็นต่ออยู่เพื่อเข้าไปช่วยเหลือและให้แม่บ้านคอยนำทางพวกเป็นต่อไปที่รถ พวกเป็นต่อสามารถหนีออกไปจากบ้านได้สำเร็จ ระหว่างทางแพรวไลน์มาบอกว่าจริง ๆ แล้วคนที่ฆ่าเสี่ยพลคือ "พลอง" เพราะพลองไม่ใช้ลูกแท้ ๆ ของเสี่ยพลแต่เป็นเด็กกำพร้าที่เสี่ยพลรับมาเลี้ยงและพลองแอบชอบแพรวมาตั้งแต่เด็ก แต่เพราะเสี่ยพลยกแพรวให้เป็นต่อ พลองจึงโกรธมากเลยวางแผนฆ่าเสี่ยพล และหวังโยนความผิดให้เป็นต่อ พลองที่รู้ว่าแพรวช่วยเป็นต่อหนีออกไปจากบ้านจึงโกรธมากและสั่งขังแพรวไว้ และตนก็ออกมาข้างนอกหวังทำอะไรบางอย่าง พวกเป็นต่อที่มาถึงคอนโดจึงวางแผนและตัดสินใจแจ้งความ แต่ยังไม่ทันจะออกไปแจ้งความ มีสายเข้ามาจากพลองและบอกว่า "พอใจ" อยู่ในมือเขาแล้ว |
| 6 | 13 ธันวาคม 2560 | - |  หลังจากที่รู้ว่าพอใจถูกพวกของพลองจับตัวไป โดยมีเงื่อนไขว่าให้พวกเป็นต่อกลับมาที่บ้านเพื่อแลกกับชีวิตพอใจและห้ามแจ้งตำรวจเด็ดขาด พวกเป็นต่อจึงรีบหาวิธีเข้าไปช่วยพอใจที่บ้านอย่างสุดความสามารถ ทางฝั่งแพรวก็พยายามหาวิธีหนีออกจากบ้านเพื่อไปแจ้งความถึงเรื่องราวทั้งหมด แต่ก็ถูกพลองดักพาตัวกลับมาพร้อมทั้งเปลี่ยนให้ แชสซี่ บอดี้การ์ดกะเทย เป็นคนเฝ้าแทน แพรวที่เห็นว่าเป็นกะเทยมาเฝ้า จึงชวนแชสซี่เข้าไปมอมยาในห้อง หลังแชสซี่ไม่ได้สติ แพรวจึงออกมายั่วพลองที่กำลังตรวจของอยู่ให้ตายใจเพื่อที่จะได้หาว่าโทรศัพท์ของตัวเองอยู่ไหน แต่เพราะแพรวหาของที่ตัวพลองไม่เจอเลยทำทีเป็นเมายาเลยละเมอชื่อเป็นต่อออกมา พลองจึงไม่พอใจอย่างหนักและเดินหนีไป แพรวเลยสบโอกาสคว้าโทรศัพท์ที่เก็บอยู่ในลิ้นชักออกมาและโทรหาเป็นต่อ เพื่อให้เป็นต่อไปติดต่อคนรู้จักที่เป็นตำรวจให้เข้ามาช่วยเหลือพอใจและปิดคดีนี้ ซึ่งนั่นก็คือ "ผู้กองมานะ" |
| 7 | 20 ธันวาคม 2560 | ปฏิภาณ ปฐวีกานต์ (สารวัตรมานะ) เอ๋ เชิญยิ้ม (ผู้กองสมาร์ท) ไจแอนท์ เชิญยิ้ม (จ่ายอด) หนุงหนิง สิงหราช (จ่าสิงห์) |  พวกเป็นต่อเข้าไปหาสารวัตรมานะที่ สน.สำราญโรจน์ ตามที่แพรวบอกให้ไปหา สารวัตรมานะเชื่อในทันทีว่าพวกเป็นต่อเป็นผู้บริสุทธิ์ เพราะเดิมทีแพรวเป็นสายให้ตำรวจเพื่อสืบเรื่องการค้ายาของพลองแต่สืบได้พักเดียวก็หายไปอย่างไร้สาเหตุ สารวัตรมานะจึงขอให้พวกเป็นต่อเป็นสายให้ตำรวจ เพื่อสืบหาหลักฐานว่าพลองค้ายาจริง เป็นต่อจึงยอมทำตามแผนของสารวัตร ด้วยการถามพลองไปตรง ๆ ว่าเกิดอะไรขึ้นกับแพรว พลองเป็นคนให้ยาแพรวใช่ไหม แต่เพราะวอกทำเสียแผนจนพลองจับได้ว่าพวกเป็นต่อเป็นสายตำรวจ พลองจึงสั่งกระทืบพวกเป็นต่อจนสลบก่อนให้พาตัวเข้าห้องมหาสนุก เพื่อหวังฆ่าพวกเป็นต่อและพอใจให้หมดในคราวเดียว สารวัตรมานะที่แอบฟังอยู่ข้างนอกเมื่อรู้ว่าพวกเป็นต่อพลาดท่า จึงออกคำสั่งให้เตรียมพร้อมบุกโจมตี |
| 8 | 27 ธันวาคม 2560 (ตอนจบ) | ปฏิภาณ ปฐวีกานต์ (สารวัตรมานะ) เอ๋ เชิญยิ้ม (ผู้กองสมาร์ท) ไจแอนท์ เชิญยิ้ม (จ่ายอด) หนุงหนิง สิงหราช (จ่าสิงห์) พิมพ์มาดา บริรักษ์ศุภกร (พอใจ) |  สารวัตรมานะวางแผนบุกจับกุมพลองด้วยการให้ผู้กองสมาร์ทปลอมตัวเป็นท่านชิคที่จะเข้ามาเอาของ ส่วนสารวัตรมานะหาทางหนีไปช่วยพวกเป็นต่อและพอใจที่โดนขังอยู่ในห้องมหาสนุก สารวัตรมานะสามารถช่วยพวกเป็นต่อออกมาได้สำเร็จ แต่เป็นต่อขอไปช่วยคุณแพรวที่โดนขังอยู่อีกห้องตามลำพังก่อน ระหว่างนั้นผู้กองสมาร์ททำแผนแตก พลองเลยรู้ทันทีว่ากำลังโดนตำรวจล้อมทั้งบ้าน พลองเลยสั่งให้การ์ดปิดบ้านและสั่งฆ่าทิ้งทั้งหมด เป็นต่อช่วยคุณแพรวออกมาได้สำเร็จ แต่ระหว่างทางที่จะหนีพลองตามมายิงเป็นต่อได้ทัน พลองบอกกับเป็นต่อว่าที่ฆ่าเสี่ยพลเพราะไม่ต้องการอยู่ใต้อิทธิพลของเสี่ยพลอีก เพราะการค้ายาของเขามันทำเงินได้มากกว่าการช่วยเสี่ยพลขายที่ดิน ขณะที่พลองกำลังจะจบชีวิตเป็นต่อ สารวัตรมานะก็เข้ามาช่วยเหลือได้ทัน เป็นต่อจึงกดเปิดคลิปเสียงที่อัดไว้ให้สารวัตรฟัง ในที่สุดพลองถูกจับและเป็นต่อถูกนำตัวส่งโรงพยาบาลเพื่อไปทำแผลที่โดนยิง ระหว่างนั้นก็มีลูกค้าอีกรายหนึ่งไลน์มาชวนไปปาร์ตี้ที่บ้าน ทุกคนเลยพร้อมใจกันถุยน้ำลายใส่เป็นต่อและเดินจากไป |